钦定古今图书集成/明伦汇编/氏族典/第194卷 > 《廖用贤尚友录》 > 焦先
## 钦定古今图书集成/明伦汇编/氏族典/第194卷 > 《廖用贤尚友录》 > 焦先

按《魏志管宁传》注：“时有隐者焦先，河东人也，字孝然。
中平末，白波贼起，先避白波东，客扬州取妇。建安初，
西还，留陜界。至十六年，关中乱，先失家属，独窜于河
渚间，食草饮水，无衣，屦然其行，不践邪径，饥不苟食，
寒不苟衣，结草以为裳，科头徒跣，每出见妇人则隐
翳，须去乃出。自作一瓜牛庐，净埽其中，营木为床，布”
草蓐其上。至天寒时，构火以自炙，呻吟独语，饥则出
为人客作，饱食而已，不取其直。嘉平中，太守贾穆初之官，故过其庐，先见穆，再拜，穆与语不应，与食不食。
后岁馀病亡，时年八十九。